**DĖL KARŠČIAVIMO KLINIKOS**

2020 m. kovo 30 d. Nr. DĮV-298

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašą, patvirtintą Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“:

1. P a v e d u viešosios įstaigos Šilalės pirminės sveikatos priežiūros centro direktorei Vidai Macevičienei įsteigti Ambulatorinių asmens sveikatos priežiūros paslaugų teikimo viršutinių kvėpavimo takų infekcijos simptomų turintiems pacientams kliniką (toliau – Karščiavimo klinika) viešosios įstaigos Šilalės rajono ligoninės patalpose (adresu: Vytauto Didžiojo g. 19, Šilalė).

2. N u s t a t a u, kad Karščiavimo klinika dirba kasdien darbo dienomis nuo 8.00 val. iki 20.00 val.

3. P a s k i r i u karantino Lietuvos Respublikoje laikotarpiu viešosios įstaigos Šilalės pirminės sveikatos priežiūros centro direktoriaus pavaduotoją slaugai Gintą Majauskienę Karščiavimo klinikos vadove-koordinatore.

4. N u r o d a u:

4.1. Šilalės rajono savivaldybės asmens sveikatos priežiūros įstaigoms:

4.1.1. Šilalės rajono ligoninei, Šilalės pirminės sveikatos priežiūros centrui, Kaltinėnų pirminės sveikatos priežiūros centrui, Kvėdarnos ambulatorijai, Laukuvos ambulatorijai, Pajūrio ambulatorijai, UAB „Šilalės šeimos gydytojo praktika“, UAB Pajūrio saulės klinikai teikti ambulatorines asmens sveikatos priežiūros paslaugas viršutinių kvėpavimo takų infekcijos simptomų turintiems pacientams Karščiavimo klinikoje;

4.1.2. vykdyti Karščiavimo klinikos vadovo pavedimus ir nurodymus.

5. Į p a r e i g o j u:

5.1. Karščiavimo klinikos vadovą įgyvendinti sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“ patvirtinto Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo nuorodas;

5.2. esant reikalui, paskirti Karščiavimo klinikos koordinatorių (-ius) ir juos pasitelkti užtikrinant Karščiavimo klinikos paslaugų teikimą; paskyrus koordinatorių, jo telefono numerį ir elektroninio pašto adresą pateikti Šilalės rajono savivaldybės administracijai;

5.3. pirminės asmens sveikatos priežiūros įstaigas užtikrinti gydytojų ir slaugytojų postų sudarymą iš įstaigose dirbančio medicinos personalo pagal Karščiavimo klinikos vadovo sudarytą slankųjį grafiką;

5.4. viešąją įstaigą Šilalės rajono ligoninę užtikrinti radiologijos paslaugų teikimą Karščiavimo klinikos pacientams.

6. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius